असोज अन्त्यमा भारतको गोवामा हुने ब्रिक्स सम्मेलनअघि वा पछि चिनियाँ राष्ट्रपतिको नेपाल भ्रमण जोड्न सकिने अनुमान छ । यद्यपि, चिनियाँ राष्ट्रपतिको नेपाल भ्रमण हुने वा नहुनेचाहिँ नेपालको आन्तरिक अवस्थाले नै टुंगो लगाउने चिनियाँ पक्षले संकेत गरेको छ । तैपनि, चिनियाँ विदेश मन्त्रालयका अधिकारीहरू आफ्ना राष्ट्रपतिको नेपाल भ्रमण प्राथमिकता र चासोमा रहेको बताउँछन् । विदेश मन्त्रालय अन्तर्गतको दक्षिण एसिया डिभिजनका सह–निर्देशक सियान जुनजिङ भन्छिन्, “दुवै देशले त्यस्तो भ्रमणको लागि एजेन्डाहरू अगाडि बढाउन कस्सिनुपर्छ ।”
